Zero Waste BCN

Cuina coreana vegana (CC Cotxeres Borrell)
2025-07-10 18:30, 2025-10-07 18:30 - 20:30, 2025-10-14 18:30 - 20:30, 2025-10-21 18:30 - 20:30 (Europe/Helsinki)
El japchae és un dels plats coreans més coneguts, una barreja salada i dolça de fideus de moniato transparents amb verdures i salsa. El bibimbap, l’arròs barrejat, és originàriament un plat d’aprofitament. Prepararem aquests plats, i no oblidarem els tteokbokki (pasta en forma de cilindres d’arròs) i les salses més típiques de Corea. També farem un tradicional xarop de gingebre i gínjols, la base per a fer el seu famós te de dàtil.
Cuinarem mentre parlem de les tradicions, els sabors i la cultura coreana.
14€ de suplement

Remeis i plantes (CC Can Felipa)
2025-10-01 16:30 - 18:15, 2025-10-08 16:30 - 18:15, 2025-10-15 16:30 - 18:15, 2025-10-22 16:30 - 18:15
Introducció als remeis tradicionals i plantes catalanes
Mentre preparem infusions i remeis casolans a base de plantes, extractes i olis, parlarem de les tradicions remeieres de les Trementinaires. Veurem com podem tenir cura del nostre cos de manera interna i externa aprofitant les propietats de tota mena de plantes. També aprendrem les claus per reconèixer i per identificar sense confusió diferents plantes remeieres en el seu entorn natural. A cada sessió elaborarem alguna preparació. El primer dia cal portar un pot de vidre amb tapa, ben net.
Consultar preu a la web del centre cívic.
Suplement: 15€

Cosmètica natural amb plantes i olis (CC Pati Llimona)
2025-10-04 10:30 - 13:30
Parlarem dels olis vegetals i les mantegues, els usos que hi podem donar i elaborarem un cacau protector per als llavis enriquit amb flors i plantes. També, aprendrem els bàsics per tal de tenir cura dels cabells, entendrem quins productes comercials funcionen o no i perquè, i farem un tònic capil·lar i una mascareta d’herbes. Recomanem avisar d’al·lèrgies. Les receptes seran 100% veganes.
Preu: 13,79 € + Suplement: 10 €

Conserves dolces i salades (Torre Sagrera)
2025-10-06 18:00 - 20:30
Parlarem de les gelees, les melmelades i confitures, l’escabetx, els fermentats i els envinagrats. Diferents maneres d’aprofitar els ingredients de temporada i conservar-los millor.
Comentarem com fer l’esterilitzat i el buit correctament i poder guardar les conserves força temps. Prepararem llimones en conserva salada, que es fan servir per condimentar tota mena de plats, i una melmelada de temporada.
Cal portar un pot de vidre d’uns 250 ml. aprox, amb tapa, i un altre pot amb tapa, d’uns 400ml. i que tingui la boca ampla, idealment.
Preu: 16,94€. Ingredients inclosos

Plantes i cosmètica de tardor (CC Cotxeres de Sants)
2025-10-08 19:00 - 21:00, 2025-10-15 19:00 - 21:00, 2025-10-22 19:00 - 21:00, 2025-10-29 19:00 - 21:00, 2025-11-05 19:00 - 21:00
En aquest taller farem cosmètica natural especial per a la tardor, fugint dels ingredients tòxics o contaminants que podem trobar en alguns productes del mercat. Llegirem etiquetes, aprendrem a triar els productes més adequats i a fer les nostres pròpies receptes.
Ens aproparem a noves plantes remeieres, i adqurirem nocions bàsiques de botànica per a poder-les reconèixer i distingir entre elles.
Aprendrem les seves propietats i l’ús que se’n han fet al llarg de la història per a guarir diferents malestars i en la cosmètica.
Farem un munt de receptes i a cada sessió ens endurem alguna mostra a casa. Caldrà portar pots de vidre amb tapa reutilitzats i ben nets.
Treballarem tant amb planta fresca com seca, recomanem avisar d’al·lèrgies. Les receptes són veganes.
Suplement: 20€.

Herbes remeieres catalanes (CC Cotxeres Borrell)
2025-10-09 18:30 - 20:30, 2025-10-16 18:30 - 20:30, 2025-10-23 18:30 - 20:30
Les herbes i plantes remeieres són presents en el nostre dia a dia, tot i que de vegades ni ens n’adonem. El llorer, la farigola, el romaní o l’orenga són aromàtiques de la nostra terra que fem servir a la cuina pel seu sabor però també per les seves propietats.
En aquest curs ens familiaritzarem amb un bon grapat de plantes i herbes remeieres, ens hi aproparem amb la vista però també amb l’olfacte, el tacte o inclús el gust.
De manera opcional, es farem un petit herbari il·lustrat.
A cada sessió tocarem algunes plantes i prendrem una infusió mentre n’observem les característiques, compartim sabers i aprenem les propietats i els seus usos tradicionals. També aprendrem com es fan els oleats i prepararem una maceració de plantes en oli.
Preu: 34,19 €
Suplement: 7€
L’últim dia caldrà portar un pot de vidre d’uns 200 ml. amb tapa

Set arrossos, set cultures (CC Pati Llimona)
2025-10-10 18:30 - 20:30, 2025-10-17 18:30 - 20:30, 2025-10-24 18:30 - 20:30, 2025-10-31 18:30 - 20:30
Vine a descobrir la riquesa culinària al voltant del cereal més important de l’Àsia.
Des del lemon rice, deliciós i refrescant plat del sud de l’Índia, fins al bimbimbap coreà, que és un arròs d’aprofitament. Pel camí passarem per un autèntic arròs saltat xinès, el nasi goreng (el plat nacional d’Indonèsia) i unes postres tailandeses amb coco i mango, entre moltes altres receptes.
Coneixerem diferents tipus d’arròs i espècies, i aprendrem les diferents maneres de cuinar-los a cadascun d’aquests països.
Consultar preu a la web del centre cívic.
Suplement: 25€

De pasta de moniato (CC Navas)
2025-10-13 18:00 - 20:30
Saps que els gnocchi es poden fer amb moniato, i queden més bonics i tan bons com els de patata? En aquest taller farem des de zero aquest tipus de pasta, farem unes braves de boniato amb patata amb una maionesa vegana casolana i parlarem d’un munt de receptes més. I per a la gent més llaminera, farem també uns bunyols de moniato ben dolcets però gairebé sense sucre afegit. Preu: 15.65 € Suplement: 4€

Taller de panellets familiar (Torre Sagrera)
2025-10-18 10:30 - 13:00
Els panellets! Aquestes boletes dolces que tenen unes formes i sabors tradicionals però donen molt de joc per a inventar.
En aquest taller partirem de bases clàssiques i alguns ingredients com el coco, el cacau i fruits secs, i farem volar la imagianció, fent les formes i barreges que se’ns acudeixin.
Experimenta i prepara els teus propis panellets, que no trobaràs a cap pastisseria!
Cal portar una carmanyola i opcionalment davantal.
Preu: 18,91€. Ingredients inclosos

Cuina catalana vegana: Trinxat i fricandó (CC Navas)
2025-10-20 18:00 - 20:30
La cuina catalana compta amb centenars de receptes, però la gran majoria inclouen carn i/o peix. En aquest taller farem una versió vegetal del fricandó, igual de sucós i bo, però sense carn. També farem el tradicional trinxat, però sense rosta, veurem diferents opcions per afegir el toc saladet. Parlarem d’altres receptes i de com adaptar-les, i farem un tast del que preparem. Recomanem portar carmanyola per si sobra menjar. Preu: 15.65 € Suplement: 5€

Panellets familiar (CC Navas)
2025-10-25 10:30 - 13:00
Arremanga’t i vine a fer panellets! Triarem la nostra massa base i gaudirem fent formes i afegint farcits diferents a cada panellet. Després en farem un tast i ens endurem el que quedi a casa. Són receptes 100% vegetals, sense ou ni làctics. Porten fruits secs. Preu: 15.65 € Suplement: 7€

Panellets (CC Navas)
2025-10-25 17:00 - 19:30
Aprèn els secrets per substituir els ingredients derivats d’animals sense renunciar el sabor i la textura d’aquestes tradicionals boletes dolces. Diferents cobertures de fruits secs, coco, cacau… per donar als nostres panellets un toc únic i personalitzat. Parlarem de diferents opcions, farem els nostres propis panellets, els tastarem… i ens n’endurem un grapadet a casa si en queden!Receptes aptes per persones amb intolerància als làctics i a l’ou.
Cal portar davantal i carmanyola. Preu: 15.65 € Suplement: 7€

Cuina catalana vegana (CC Cotxeres Borrell)
2025-11-04 18:30 - 20:30
Sabies que a la cuina tradicional catalana hi ha molts plats a base de verdures i llegums? En aquest curs redescobrirem receptes de les àvies més i menys conegudes, tenint en compte els ingredients de temporada tal com s’havia fet sempre.
Entre d’altres coses farem albergínies en escabetx, trinxat, sopa d’all i/o farigola, canelons… algunes les seguirem fil per randa i en d’altres hi farem modificacions per a que siguin totalment vegetals. Per tant, són receptes aptes per a persones que no mengin ous o lactis, entre d’altres.
Es recomana portar carmanyola i de manera opcional davantal.
16€ suplement

Sabors d'Àsia (CC Can Felipa)
2025-11-05 16:30 - 18:15
Un recorregut gastronòmic des de Tailàndia fins a Corea.
Descobreix receptes sorprenents de la cuina asiàtica tradicional que sovint queden fora del radar: textures i sabors nous a base de vegetals, arròs, espècies i algun dolç típic. Aprendrem tècniques bàsiques per preparar plats amb ingredients accessibles i opcions totalment vegetals. Entre d’altres, farem l’arròs glutinós amb coco i mango de Tailàndia, i creps asiàtiques típiques, com la pajeon coreana i el cong you bing xinès, o els farcellets de paper d’arròs del Vietnam. Un viatge gustatiu amb receptes que emocionen tant per la seva senzillesa com pel seu sabor.
Consultar preu a la web del centre cívic.
Suplement: 15€

Ungüents i altres remeis casolans (CC Cotxeres Borrell)
2025-11-06 18:30 - 20:30
Tintures, oleats, ungüents, xarops i pegats… Hi ha un munt de remeis casolans que podem fer servir per a guarir i prevenir tot tipus de petites dolències.
En aquest taller, farem una introducció als tipus de remeis més rellevants segons la tradició trementinaire. Aprendrem a fer-los, i coneixerem les seves virtuts i usos. També veurem una breu introducció als olis essencials i com emprar-los en remeis casolans, tenint en compte totes les precaucions necessàries.
Farem un ungüent respiratori o per al dolor, un xarop per a la tos i una tintura amb plantes i alcohol per a fer fregues.
El primer dia cal portar dos pots de vidre amb tapa, d’uns 200 ml.
Preu: 22,80€
Suplement: 8€
